趙壹
作者：文同
朝代：宋

paragraphs: 壹也本西縣，狀貌徒磊砢。
其才固難得，行有所不可。
世人詎能掩，而爾輒自我。
既慾焉得剛，所守實未果。
抵罪當至死，其中遂水火。
一爲人所活，上賦何瑣瑣。
爲文好譏駡，惡吻事掀簸。
逢陟與規輩，次第滋爾禍。
無成困鄉里，倔僵老愈叵。
何煩遣相視，器識自幺麽。
余因守漢中，作詩揭墓左。
勸君莫學壹，學壹終坎軻。